Publication: Magyar Közlöny
Issue: MK-2003-154 (Year: 2003, Number: 154)
Era: 1990-2004
Section: állam tulajdonában lévõ vállalkozói vagyon értékesítésérõl szóló 1995. évi XXXIX. törvény mellékletében felsorolt
Paragraph Index: 2536

g) A 2. pont c) alpont jelenlegi ötödik bekezdése helyébe a következõ rendelkezés lép: „Az államháztartás szervezete az év végi értékelési feladatok elvégzéséhez köteles rögzíteni a számviteli politikájában az adós, a vevõ által el nem ismert követelés rendezésének módját, feladatait, felelõseit, bizonylatolásának rendjét és az el nem ismert követelések állományát a zárlati tételek elszámolása során köteles átvezetni a 0. számlaosztályba. Az Adó- és Pénzügyi Ellenõrzési Hivatalnak, valamint a Vám- és Pénzügyõrségnek, mint az államháztartás közteherbevételeit beszedõ szervezeteknek, a feladatkörükbe tartozó adó — ideértve a társadalombiztosítási járulékot is — és adójellegû, illetve vám, vámjellegû és kapcsolódó követelésekrõl elkülönített nyilvántartást kell vezetniük, és a Kincstár, az elkülönített állami pénzalapok, valamint a társadalombiztosítás pénzügyi alapjai számlarendjében meghatározott tartalommal és idõpontban kell adatot szolgáltatniuk. Az adatszolgáltatás valódiságáért — ideértve az utólagos módosításokat és egyeztetéseket is — az adatszolgáltató felelõs.” gy) A 3. pont b) alpont az elsõ bekezdés után a következõ bekezdéssel egészül ki: „Az adóbeszedési számlák forgalmáról és egyenlegérõl küldött hitelintézeti értesítés alapján a jóváírásokat költségvetési bevételként, a terheléseket pedig az Ámr. 103. §-ának (8) bekezdésében foglaltak figyelembevételével kell elszámolni közvetlenül a megfelelõ adóbeszedési számlával szemben. Az adóbeszedési számlák és a költségvetési elszámolási számla közötti pénzmozgásokat a két bankszámla közötti átvezetésként — kiegyenlítõ bevételként vagy kiegyenlítõ kiadásként — kell elszámolni. Az adóbeszedési számlákról az Ámr. 103. § (8) bekezdésének a) és f)—g) pontjában foglaltak szerinti csak a költségvetési elszámolási számlára, illetve más helyi adóbeszedési számlára történhet átutalás, illetve ha az adózó visszatérítésre jogosult, akkor a részére történõ visszafizetést (ideértve az adózás rendjérõl szóló törvény szerint fizetett kamatot is) az adóbeszedési számláról kell teljesíteni. Az adózó részére történõ visszatérítést az adóbevétellel szemben, mint bevétel csökkenést kell elszámolni.”

Source: https://magyarkozlony.hu/hivatalos-lapok/9537582eca4db12e59540989aea1100d2c6d60d9/dokumentumok/f5224efd525a27af43cb1e2d48d16a19f4fd71ef/letoltes